Verdagtes, sekerheidswag in hospitaal ná skietery | Maroela Media
Verdagtes, sekerheidswag in hospitaal ná skietery
Drie verdagtes en 'n sekerheidswag is in die hospitaal opgeneem ná 'n skietery tussen die verdagtes, polisielede en sekerheidswagte Saterdag in die Wes-Kaap uitgebreek het.
Die verdagtes het glo probeer om 'n winkel in Goodwood te beroof, toe hulle vroeg die oggend deur die bestuurder en 'n sekerheidswag betrap is.
"Volgens ons inligting is 'n sekerheidswag en die bestuurder van die winkel in Voortrekkerweg omstreeks 05:30 deur rowers in die winkel ingedwing. Die sekerheidswag se kollegas het hulp ingeroep toe hul kollega nie weer uit die winkel kom nie," het ao. Joseph Swartbooi, polisiewoordvoerder van die Wes-Kaap, Sondag in 'n verklaring gesê.
"Toe die verdagtes op die vlug slaan, het die sekerheidswagte op hulle losgebrand en die verdagtes het teruggeskiet. 'n Polisievoertuig, wat op daardie oomblik die gebied gepatrolleer het, is in die kruisvuur vasgevang en 'n koeël het die voertuig getref. Die insittende polisielede is egter nie beseer nie."
Die verdagtes is vasgetrek en sal eersdaags in die landdroshof in Goodwood verskyn. Drie ongelisensieerde vuurwapens is ook in hul besit gevind.
Zuma op parool 'teen die wet'
Mooi so. Hoop die sekuriteitswag herstel volkome.
Goed nog 3 ongelisensieerde wapens van die straat af!
Suid-Afrika, die misdaadhool …
Hierdie land is erger as die Wilde Weste! Elke krimineel het 'n onwettige vuurwapen, danksy aan die Regering en polisie. Kriminele en onwettige immigrante het meer regte as ons landsburgers
Sjoe, half ses in die oggend? Watse soort winkel is dit dat die Bestuurder daai tyd van die oggend al by die werk is? Wonder maar net …..